אשדוד מטרו בס

**אשדוד מטרו בס** (באנגלית: ***' ובקיצור '''AMB''') היא [[מערכת אוטובוסים מהירה]] בעיר [[אשדוד]] בת שני קווים; קו 1 הרוחבי הנע ב[[שדרות מנחם בגין (אשדוד)|שדרות מנחם בגין]] וקו 10 הנע ב[[שדרות הרצל (אשדוד)|שדרות הרצל]].

"אשדוד מטרו בס" הוקמה כחלק ממיזם לפיתוח ה[[עירוניות חדשה|עירוניות]] ו[[תחבורה ציבורית באשדוד|התחבורה הציבורית באשדוד]] "Reway"***', והוא מהווה חלקו העיקרי. במסגרת "Reway" פותחו בעיר תשתיות להולכי רגל ולרוכבי אופניים. העבודות על המיזם החלו ב-2017 והסתיימו ברובו ב-2022, תחת כהונתו של ראש עיריית אשדוד יחיאל לסרי. בינואר 2022 החלה ההפעלה המלאה של הקווים המהירים.

קווי "אשדוד מטרו בס", כמו שאר קווי האוטובוס באשדוד (מאז 2016) מופעלים מיום היווסדם על ידי חברת "אלקטרה-אפיקים".
ממוזער|250x250 פיקסלים|הסמליל המקורי, 2016

## היסטוריה ותכנון

### עיר מודל לתחבורה בת קיימא
בנובמבר 2012 נבחרה אשדוד על ידי משרד התחבורה והבטיחות במיזם "עיר מודל לתחבורה בת קיימא". בעקבות הבחירה הועברו לעיר מאות מיליוני שקלים בהשקעה רב-שנתית, בפיתוח התחבורה הציבורית בעיר, על ידי פתיחת נתיבי התחבורה הציבורית (נת"צ) בשדרות הראשיות של העיר, הפעלת מערכת אוטובוסים מהירה (BRT), הקמת תחנות אוטובוס אלקטרוניות, וסלילת שבילים לרוכבי אופניים ולהולכי רגל.

המודל שהציגה עיריית אשדוד, שהוביל לזכייתה בתחרות, תוכנן על ידי "אביב ניהול הנדסה ומערכות מידע בע"מ" (AVIV AMCG) בניהולו של דניאל רוזנברג. המודל התבסס על שני עקרונות:

# שימוש בטכנולוגיה זולה (בהשוואה לרכבת קלה או תחתית) – אוטובוסים רבי-קיבולת, עם נתיבים ייעודיים.
# שירות השכרת אופניים חשמליים.

כמו כן, המודל בחן אפשרות ליצירת תמריצים שליליים לנהגים פרטיים. באותה עת, העיר כללה כ-60,000 מקומות חנייה – כאשר רק 300 מתוכם הם בתשלום. תוכנן להעלות את מספר החניות בתשלום ל-1,000. לפי אותו מחקר של עיריית אשדוד ו-"AVIV AMCG", תושבי אשדוד מגיעים למקומות העבודה בכמה אמצעים תחבורתיים, לפי ההתפלגות הבאה: רכב פרטי (45%), תחבורה ציבורית (21%), מונית (19%) ואחר (15%). כמו כן, נמצא כי רק 26% מהתושבים משתמשים בתחבורה ציבורית כלל.

בנוסף, תוכנן מודל תיקוף דומה ל, שבו הנוסעים יוכלו לשלם על הנסיעה בתחנות ולתקף אותן באוטובוס, כדי למנוע התעכבות בתחנות.

בשונה מהרפורמה בתחבורה הציבורית בגוש דן (2011–2012), הוחלט שבאשדוד יופעל מודל משולב, של קווי אקספרס, וקווים משלימים שאינם מצריכים החלפה.

### חלקי המיזם
המיזם נפרש ל-3 חלקים:
* **Rebus** (אוטובוסים) – החלק העיקרי במיזם; חידוש תחנות האוטובוס, ציודן בעמדות כרטוס רב-קו, קיוסק מידע בעל ממשק מסך מגע לתכנון הנסיעה ובמצלמות אבטחה. לימים, שונה שם הרפורמה ל-**Ashdod Metro Bus**, כמיתוג מחדש ל-Rebus.
* **Rebike** (אופניים) – רשת שבילי אופניים דו-סטריים ייעודית בת 23 ק"מ בצבע כחול, שתתפרש מרובעי המגורים בעיר למוקדי העניין ולאזורי התעשייה; עמדות לשכירת אופניים חשמליים ולא-חשמליים.
* **Rewalk** (הליכה) – שיפור ההליכתיות בעיר על ידי שתילת כ-1,000 עצים לאורך המדרכות ושבילי ההליכה בעיר; שדרוג שבילי ההליכה בעיר והפיכתם לרשת שבילים בת 13 ק"מ; סגירתו של מקטע מרחוב רוגוזין ברובע א' הוותיק לכניסת כלי רכב והפיכתו למדרחוב.

[ממוזער|230x230 פיקסלים|מסלול התחבורה הציבורית (מת"צ) בשדרות ז'בוטינסקי ב[רובע ב' (אשדוד)|רובע ב' – מימין, מרכז הקניות "סטאר סנטר" ומשמאל, רחוב הרב קוק]] [ממוזער|230x230 פיקסלים|קו 10 ב[שדרות הרצל (אשדוד)|שדרות הרצל – אוטובוס חשמלי תוצרת "הייגר", 2022]][ממוזער|230x230px|אבן השפה החדשה שהותקנה בעיר במסגרת המיזם – אבן השפה הישנה המשופעת (ימין), החדשה הישרה (שמאל). בואכה נתיב התחבורה הציבורית ב[שדרות הרצל (אשדוד)|שדרות הרצל, דרומית לצומת עם שדרות מנחם בגין.]]

### צירים
במסגרת המיזם, תוכננה רשת בת 4 צירי העדפה.

## קווי המערכת
מערכת "אשדוד מטרו בס" כוללת שני קווים תדירים מסוג BRT – קו 1 וקו 10.

להלן טבלת נתונים אודות קווי המערכת:

## ביצוע

### ציר בגין וציר הרצל
השלב הראשון של הפרויקט הושלם באוגוסט 2019, עם פתיחת נת"צ בשדרות מנחם בגין ובשדרות הרצל. ב-2022 הושלם השלב השני של הפרויקט בשדרות ז'בוטינסקי, והחלו לפעול באופן מלא מרכז הבקרה של נתיבי ההעדפה, וכן מסוף תחבורה ציבורית חדש בצומת שדרות בני ברית פינת מורדי הגטאות – **[[מסוף בני ברית]]** ו**[[מסוף ביג]]**, בואכה תחנת הרכבת אשדוד – עד הלום ומרכז הקניות BIG Fashion.***'


במסגרת המיזם נסללו שבילי הליכה באורך 10 ק"מ, 5 ק"מ של שבילי אופניים, הותקנו 40 תחנות אוטובוס חכמות, וכן חודשו תשתיות [[מים]], [[חשמל]], [[אינטרנט]] ו[[טלפוניה]]. עם זאת, לא בוצעו חלקים מהותיים בו, ונעשו ליקויים רבים תחתיו – ביניהם ביטול הסבת [[כיכר אילן רמון]] לתחבורה ציבורית. כמו כן, [[רחוב רוגוזין]] לא נהפך למדרחוב ולא הוקמו עמדות שכירת האופניים. כמו כן, לא הוקם הציר המזרחי, המקביל להרצל, ברבעים ג', ו' ו-ח'.

=== כיכר אילן רמון ===
[[קובץ:כיכר אילן רמון, רובע הסיטי באשדוד, ספטמבר 2024.jpg|ממוזער|230x230 פיקסלים|[[כיכר אילן רמון]] – מוקד לתנועה ערה של כלי רכב, תוכננה להפוך מוטת–תחבורה ציבורית במסגרת המיזם]]

כיכר אילן רמון הממוקמת במרכז שדרות מנחם בגין ברובע הקריה יועדה (לפי התכנון המקורי) להפוך למוקד תחבורה ציבורית במסגרת המיזם. לפי התוכנית, הכיכר תשמש רק [[אוטובוס]] חשמליים, ואילו [[מכונית|מכוניות]] לא תוכלנה לחצות את הכיכר – ונהגיהן יצטרכו לבצע מעקף ברחובות הפנימיים (הציונות והעצמאות). כמו כן, תוכננו לקום שני מסופי אוטובוסים בסביבת הכיכר.

ב[[אוקטובר]] 2017 הודיעה עיריית אשדוד למשרד התחבורה כי היא משהה את המיזם שתוכנן בכיכר רמון ובסביבתה (המקטע היווה כ-25% מציר בגין). ההקפאה נעשתה בלא קבלת החלטה רשמית ב[[מועצת עירייה|מועצת העירייה]] – ובלא קיום התייעצות בנושא ההשלכות התקציביות והתחבורתיות שלה. ההקפאה הגיעה לאחר שהוצגה לנציג הסוחרים בשדרה תוכנית המיזם בכיכר, שכללה את ביטול חניות הרכבים בצידי הכביש לטובת נת"צים, וצמצום מספר החניות התפעוליות לאחר התוכנית ל-4 עבור 130 בעלי עסקים – מה שהוביל אותם להתנגדות לפרויקט, באיום לפנייה ל[[תביעה (משפט בישראל)|ערכאות משפטיות]] בטענה שיגרום "מכת מוות" לעסקיהם. משרד התחבורה קיבל את החלטת העירייה. העירייה מצידה כינתה את המיזם בכיכר "מפגע תחבורתי", והוסיפה כי הבעיה טמונה בכיכר עצמה: .

ב-2021 לקראת תחילת העבודות, תושבים באזור התנגדו להסבת הכיכר לתחבורה ציבורית, בטענה שהדבר יביא לעומס תנועה של מכוניות שיוסטו מהכיכר לעקיפות ברחובות אחרים ברובע הקריה הצפוף. כמו כן, התנגדו בעלי עסקים בשדרת החנויות של מרכז צימר מחשש שהסטת התנועה של הרכבים הפרטיים מהכיכר תרחיק את הלקוחות מעסקיהם.

השלמת ציר בגין בתחום כיכר רמון מתוכננת ל-2025–2027.
[[קובץ:הדפס סמל העיר אשדוד על תחנות האוטובוס של Reway (Ashdod Metro Bus).svg|מרכז|מסגרת|הדפס [[סמל העיר אשדוד]] המוטמע על תחנות האוטובוס שהוקמו במסגרת Reway]]

=== פתיחת המערכת ===
ב-10 בינואר 2022, מספר ימים לפני ההכרזה על סיום המיזם, ועדת התכנון והבנייה של מחוז הדרום החליטה במסגרת [[תכנון העיר אשדוד|תוכנית המתאר המקומית הכוללנית לאשדוד]] ("אשדוד 2035" בעריכתו של האדריכל צביקה קורן), כי על יעד השימוש בקווי ה-BRT להתיישר עם היעד המטרופוליני, העומד על 60%. כמו כן, נאמר כי היעד נובע מההבנה שעל המעבר מתחבורה מוטת-רכב פרטי לתחבורה ציבורית להתרחש באופן .
[[קובץ:מסוף צפוני בשדרות בני ברית באשדוד, דצמבר 2023 04.jpg|ממוזער|230x230px|[[מסוף בני ברית]]]]
ב-27 ב[[ינואר]], הוכרז על סיום המיזם, ששינה את שמו בפעם השלישית מ-"אקוMOOV" או "הגל הירוק" לשם "Ashdod Metro Bus". החל מיום חניכתו, נעשה שינוי כולל בקווי האוטובוס העירוניים, שמאותה עת החלו לנסוע באופן קבוע בנתיביהם הייעודיים. כמו כן, התאפשר עם סיומו חיבור משופר בין '''[[מסוף ריביירה]]''' ברובע ט"ו שבדרום לאזור התעשייה והנמל בצפון, ועם המרינה, התחנה המרכזית, ועם '''[[מסוף בני ברית]]'''.
[[קובץ:מסוף האוטובוסים ביג פאשן אשדוד, ינואר 2024 02.jpg|ממוזער|230x230px|[[מסוף ביג]]]]
עם פתיחת הקווים החדשים, נפתחו שני מסופים חדשים בעיר – בצפון, מסוף בני ברית ב[[שדרות בני ברית]] פינת מורדי הגטאות ברובע ב', ומסוף ביג בדצמבר 2022, ליד [[תחנת הרכבת אשדוד – עד הלום]] ומרכז הקניות "BIG Fashion" בקריית פרס.***'

### ביקורת
ביוני 2019 פרסם מבקר המדינה, יוסף שפירא, דוח ביקורת קשה כנגד התנהלותה של עיריית אשדוד בניהול צידה במיזם, וטען לכשלים חמורים מאד שהובילו להכפלת עלותו הכספית. שפירא טען שהעירייה הפלתה את השכונות הוותיקות בכך שביטלה את הציר המזרחי, וכי פעלה בחוסר שקיפות – והמליץ להטיל חיוב אישי על מנכ"ל העירייה, אילן בן עדי, וראש העירייה לסרי. העירייה עתרה לבית המשפט הגבוה לצדק בנושא, ובהמלצת בית המשפט משכה את הערעור ביוני 2020. לדברי לסרי, העירייה העבירה לוועדה לחיוב אישי במשרד הפנים מאות פרוטוקולים להוכחת חפותם מההאשמות. ביום חנוכת המיזם בינואר 2022, פרסם לסרי כי החיוב האישי שהמליץ להטיל עליו מבקר המדינה ירד מהפרק.

באוגוסט 2019, עם פרסום דוח הרשות הלאומית לבטיחות בדרכים (הרלב"ד) המבוסס על השנים 2016–2018 וחלק משנת 2019 (החופף עם תחילת העבודות על המיזם), שהעמיד בראש הצמתים המסוכנים את יצחק הנשיא – הרצל, הועלתה ביקורת במועצת העירייה כי נעשתה עבודת הסברה קלוקלת לציבור אודות העבודות – שכללו ביטול פניות שמאלה ופסי האטה, שהעלתה לכאורה את מספר הנפגעים וההרוגים בכבישי העיר.

איליה קוגן ביקר ב"המקום הכי חם בגיהנום" את חוויית השימוש בתחבורה הציבורית באשדוד. קוגן העיד כי בנסיעותיו בעיר, נתקל בנוסעים רבים שהרפורמה בלבלה עקב הבנה לקויה של משרד התחבורה את החשיבות בחוויית המשתמש. קוגן התייחס למסכי המגע הענקיים המוצבים בתחנות האוטובוס החכמות המשמשים לטעינת כרטיס רב-קו ולניווט, והצביע על כך שכרבע מאוכלוסיית העיר היא דוברת רוסית ושחלק רב מהם מבוגרים, שמסכי המגע לא מסייעים להם להגיע ליעד הרצוי, וכי גם כך אלו המוכשרים להשתמש ביישומוני ניווט – ישתמשו בטלפון החכם שלהם. קוגן המליץ לעיר לאמץ מפות נייר בתחנות שיספקו "תחושת התמצאות" אמיתית, כפי שיש בתחנות אוטובוס במדינות מרכז וצפון אירופה והוסיף: . ביקורת נוספת שהעלה קוגן, היא שתושבי אשדוד מעוניינים יותר לדעת באיזה רובע (שכונה) קו האוטובוס עובר, וכי ראוי לבצע לוקליזציה לאוטובוסים למבנה העירוני של אשדוד, ולציין זאת בכריזה ובשלטים.

בפברואר 2022, כשבועיים לאחר חנוכת המיזם, השמיעו תושבי הרבעים הוותיקים בעיר תלונות על כך שקווי האוטובוס המחודשים לא נותנים מענה ראוי לצרכיהם. בתגובה לכך, נערכה פעימת תיקון ביוני 2022. בין התיקונים שהיו נכללים הוספת 30 תחנות עצירה נוספות ברבעים א', ב' ו-ד', וכן על הרחבת קו 8 המוביל מרבעים ג' ו-ז' לתחנת הרכבת, גם אל בית החולים אסותא. נוסף גם קו 28 המחבר בין ג', ו', ח' ו-ט' לרובע הקריה.

כחודש לאחר פתיחת הקווים החדשים וחניכת המיזם, נהגי אוטובוס של קווים בין-עירוניים העובדים בחברת "אלקטרה-אפיקים", התלוננו כי האוטובוסים נתקעים בעומסי תנועה על שדרות בני ברית (המשמש ציר העדפה לתחבורה ציבורית, ללא נתיב ייעודי, בשונה מהרצל) – דרך הכניסה והיציאה הצפונית בעיר. הנהגים הציעו לייעל את תוויי הקווים, כך שייסעו ישירות מהתחנה המרכזית ברובע הקריה ("הסיטי") בלעדית על הנת"צים בשדרות הרצל ובשדרות ז'בוטינסקי – במקום לנסוע על מקטע קצר מהרצל, ולעשות את שאר הדרך למסוף על גבי שדרות ירושלים ושדרות בני ברית. בכירים ב"אלקטרה-אפיקים" תמכו בהצעה, ועיריית אשדוד ומשרד התחבורה הודיעו שישקלו אותה.

בשלהי 2023, כעבור יותר משנה וחצי מההכרזה הרשמית על סיום הפרויקט, פורסם כי מרבית האוטובוסים העירוניים מהצי של זכיינית התחבורה הציבורית בעיר, אלקטרה-אפיקים טרם הפך חשמלי.

## ציוד נייד
על אף שהתוכנית המקורית, כפי שפורסמה ב-2013, קבעה שייעשה שימוש באוטובוסים רבי-קיבולת במערכת, בפועל "אשדוד מטרו בס" משתמשת באוטובוסים עירוניים בעלי קיבולת סטנדרטית. את קווי המערכת משמשים אוטובוסים מונעי בעירה פנימית, חשמליים, ומונעי גז טבעי דחוס, תוצרת "Yutong" (דגם Cheetah), "Higer" (דגם KLQ6129G) ו-"Ankai" (דגם G9).

## מפת המערכת

## גלריה

קובץ:מרכז כלניות ברובע ח' באשדוד.jpg|נתיב תחבורה ציבורית בשדרות מנחם בגין, רובע ח', ספטמבר 2023
קובץ:תחנת יהודה הלוי – Ashdod Metro Bus, ספטמבר 2024 01.jpg|קו 10 בתחנת יהודה הלוי, (רובע ה') מסלול התחבורה הציבורית המרכזי בשדרות הרצל, ספטמבר 2024
קובץ:תחנת ביאליק – Ashdod Metro Bus, ספטמבר 2024 01.jpg|תחנת ביאליק ברובע ה', על רקע גורדי שחקים בשדרות הרצל, ספטמבר 2024
קובץ:שדרות ז'בוטינסקי, רובע ב', אשדוד, ינואר 2024 03.jpg|שביל אופניים דו-סטרי לצד נתיב תחבורה ציבורית בשדרות ז'בוטינסקי, סמוך לתחנת סטאר סנטר, רובע ב'
קובץ:תחנת ז'בוטינסקי – Ashdod Metro Bus, ספטמבר 2024 02.jpg|תחנת ז'בוטינסקי בשדרות הרצל, בין רובע ב' (ממזרח) לרובע פארק לכיש ואצטדיון אשדוד (ממערב) המצויים בבנייה, ספטמבר 2024


## ראו גם

*תחבורה ציבורית באשדוד

## קישורים חיצוניים

### מידע
* , יעדי התוכנית, עמ' 7–13
* 
* 

### מסמכים
*  

### עיתונות
*
*
*
*
*, על עצירת העבודות בשדרות ז'בוטינסקי ועל בעיית הסבת כיכר אילן רמון לתחבורה ציבורית
* 

### סרטונים

* 

## ביאורים

## הערות שוליים

קטגוריה:תחבורה ציבורית באשדוד
קטגוריה:ישראל: מערכות להסעת המונים
קטגוריה:2022 בישראל
קטגוריה:מישור החוף הדרומי: תשתיות תחבורה